Βίκυ Βολωνάκη

Η Βίκυ Βολωνάκη (απαντάται στην ειδησεογραφία και ως Βακίνα Βολωνάκη ή Βολονάκη), γεννημένη στις 10 Φεβρουαρίου 1977 στο Σίδνεϋ, είναι Ελληνίδα πρώην καλαθοσφαιρίστρια, που σήμερα εργάζεται ως προπονήτρια. Διαθέτοντας ύψος 1,75 μέτρα αγωνιζόταν στη θέση του Shooting Guard, αλλά και ως Small Forward.«Vakina Volonaki», πληροφορίες στον επίσημο ιστότοπο της FIBA Europe (EuroCup 2009).

 Προσωπικά στοιχεία 
Η Βολωνάκη γεννήθηκε στο Σίδνεϋ της Αυστραλίας. Μεγάλωσε στην Κάλυμνο, μετακόμισε όμως, στην Αθήνα με την αδερφή της, Φωτούλα, προκειμένου να ασχοληθεί με την καλαθοσφαίριση σε υψηλό επίπεδο.«Πρωταθλήτρια μπάσκετ στην Αμερική η Βίκυ Βολωνάκη!» , άρθρο στον ιστότοπο 4moms.gr, 17 Μαρτίου 2016. 

 Επαγγελματική πορεία 
 Πορεία στην Ελλάδα 
Η Βολωνάκη πραγματοποίησε τα πρώτα της βήματα στο χώρο της καλαθοσφαίρισης ως μέλος της ομάδας της Ε.Α. Καλύμνου, ομάδα του νησιού που μεγάλωσε. Μεταβαίνοντας στην Αθήνα φόρεσε τα χρώματα της Ακαδημίας, με την οποία πραγματοποίησε το ντεμπούτο σε ευρωπαϊκή διοργάνωση και συγκεκριμένα στο Ronchetti Cup.«Και η Βολονάκη στην Φ.Ε.Α.» , άρθρο στον ιστότοπο BasketNet.gr, 5 Οκτωβρίου 2010. 

Κατόπιν έλαβε μεταγραφή στον Α.Ν.Ο. Γλυφάδας με τον οποίο κατέκτησε το 2002 και 2003 το Κύπελλο Ελλάδος.«Βολονάκη: Μετράει η θέληση και το πάθος» , άρθρο στο ιστολόγιο Paowbc.gr, 4 Απριλίου 2012. Μετά τη συγχώνευση του τελευταίου με τις Εσπερίδες παρέμεινε στους κόλπους του συλλόγου της Καλλιθέας. Επόμενός σταθμός της υπήρξε ο Αστέρας Εξαρχείων.

Με τα χρώματα του Αθηναϊκού κατέκτησε την περίοδο 2008 το πρωτάθλημα και το 2009-10 διαδοχικά το EuroCup, το Πρωτάθλημα και το Κύπελλο Ελλάδος. Η Βολωνάκη ολοκλήρωσε τη χρονιά στην Α1 Γυναικών με 6,9 πόντους, 2 ριμπάουντ και 1,4 ασίστ μ.ό. σε 22 συμμετοχές. Στο EuroCup είχε 4,1 πόντους, 1,7 ριμπάουντ και 0,8 ασίστ σε 14 παιχνίδια. 

Τον Οκτώβριο του 2010 η αθλήτρια φόρεσε την ερυθρόλευκη φανέλλα της Φ.Ε.Α. Στα τέλη Νοεμβρίου, ωστόσο, αποχώρησε από το σύλλογο με την αιτιολογία ότι υπέπεσε σε πειθαρχικό παράπτωμα,«ΦΕΑ: Τελείωσε η Βολωνάκη, σε δύσκολη θέση η Πάρκερ!», άρθρο στον ιστότοπο WePlayBall.gr, 23 Νοεμβρίου 2010. κάτι που ίδια διέψευσε κατηγορηματικά.«Η απάντηση της Βίκυς Βολωνάκη στο WePlayBall», άρθρο στον ιστότοπο WePlayBall.gr, 24 Νοεμβρίου 2010. 

 Διεθνής καριέρα 
Στις αρχές του 2011 η αθλήτρια αποφάσισε να συνεχίσει την καριέρα της στην Ισπανία και συγκεκριμένα με τα χρώματα της Μπούργκος, στα πλαίσια της πρώτης τη τάξει κατηγορίας της χώρας. Η αποτυχία της ομάδας να εισέλθει στα play-off ανόδου οδήγησε και στη λύση της συνεργασίας τους ένα μήνα μετά.«Τέλος η Βολωνάκη από Μπούργκος!», άρθρο στον ιστότοπο WePlayBall.gr, 9 Φεβρουαρίου 2012. Το Σεπτέμβρη της ίδιας χρονιάς η Βολωνάκη υπέγραψε συμβόλαιο συνεργασίας με την Οριόν Γκαλντακάο, ομάδα που εδρεύει κοντά στο Μπιλμπάο, στα πλαίσια της ίδιας κατηγορίας.«Στην Οριόν η Βολωνάκη!», άρθρο στον ιστότοπο WePlayBall.gr, 26 Σεπτεμβρίου 2011. Κατά τη διάρκεια της περιόδου είχε αποδόση 9,9 πόντους και 3,2 ριμπάουντ σε 20 αγώνες.«Στην Α1 Ισπανίας και η Βίκυ Βολωνάκη!», άρθρο στον ιστότοπο WePlayBall.gr, 14 Σεπτεμβρίου 2012.

Επόμενος σταθμός στην καριέρα της ήταν η Κονκουέρο Ουέλβα, η οποία κέρδισε την άνοδο στην κορυφαία κατηγορία των ισπανικών πρωταθλημάτων.«CB Conquero sign Greek guard Vakina Volonaki» , άρθρο στον ιστότοπο Lovewomensbasketball.com, 13 Σεπτεμβρίου 2012. Δύο μήνες μετά αποχώρησε από τη χώρα για να μεταβεί στη Σουηδία όπου θα συνεργαστεί με τη Σόλνα Βίκινγκς, στην οποία προπονητής είναι ο Κώστας Κεραμιδάς.«Έφυγε από Ισπανία η Βολωνάκη, συμφώνησε με την Σόλνα του Κεραμιδά!», άρθρο στον ιστότοπο WePlayBall.gr, 7 Νοεμβρίου 2012.«Βίκυ Βολωνάκη: Πήγε Σουηδία», άρθρο στον ιστότοπο Onsports.gr, 7 Νοεμβρίου 2012.«Παρελθόν η Βολονάκη», άρθρο στον ιστότοπο του NovaΣΠΟΡ FM, 6 Νοεμβρίου 2012.

 Ευρωπαϊκές συμμετοχές 
Οι συμμετοχές της Βολωνάκη στις διοργανώσεις της FIBA: 

 EuroCup Γυναικών 2010 (Αθηναϊκός): 4.1 π., 1.7ρ., 0.8ασ.
 EuroCup Γυναικών 2009 (Αθηναϊκός): 7.1π., 1.8ρ., 1.1ασ.
 FIBA Europe Cup Γυναικών - Conference South 2003 (Γλυφάδα): 11.5π., 2.5ρ., 0.5ασ.
 Ronchetti Cup 2000 (Ακαδημία): 4.5π., 1ρ., 1.ασ.
 Ronchetti Cup 1999 (Ακαδημία): 8.5π., 2.3ρ., 0.8ασ.  

 Παραπομπές 

 Εξωτερικοί σύνδεσμοι 
 Vakina Volonaki, στατιστικά συμμετοχών στις διοργανώσεις της FIBA Europe.
 «Βακίνα Βολονάκη: Από την Κάλυμνο στην Ινδιανάπολη για το «American Dream»», συνέντευξη στον ιστότοπο Sdna.gr, 3 Απριλίου 2016.

Κατηγορία:Ελληνίδες αθλήτριες της καλαθοσφαίρισης
Κατηγορία:Έλληνες προπονητές καλαθοσφαίρισης
Κατηγορία:Καλαθοσφαιρίστριες ΑΝΟΓ
Κατηγορία:Καλαθοσφαιρίστριες Α.Ε. Εσπερίδων Καλλιθέας
Κατηγορία:Καλαθοσφαιρίστριες Αστέρα Εξαρχείων
Κατηγορία:Καλαθοσφαιρίστριες Αθηναϊκού
Κατηγορία:Καλαθοσφαιρίστριες ΦΕΑ
Κατηγορία:Καλαθοσφαιριστές Μπούργος
Κατηγορία:Καλαθοσφαιρίστριες Σόλνα Βίκινγκς
Κατηγορία:Καλαθοσφαιριστές ισπανικών συλλόγων
Κατηγορία:Προπονητές καλαθοσφαίρισης αμερικανικών συλλόγων